hvor bliver hælervarerne solgt?
tidligere blev danskerne tilbudt hælervarer på barer og arbejdspladser, men nu sker det især på internettet. for blot fem år siden blev danskerne forholdsvis sjældent tilbudt hælervarer på internettet – kun i 35 procent af tilfældene. i 2019 var det vokset til 61 procent – næsten en fordobling, viser undersøgelsen, som center for kriminalitetsanalyse har foretaget for det kriminalpræventive råd.